fi fi fi fi et et fi tr fi fi fi fi fi fi fi fi fi fi fi hbs_lat fi fi fi fi fi fi fi fi fi fi en fi fi fi fi da fi fi fi et fi fi fi fi fi et fi fi fi fi fi fi fi fi eo cs fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en fi fi fi fi fi fi fi fi fi et fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi fi fi en it fi it en fi fi sv en nl es it fi fi fi fi fi fi fi lv fi fi et de fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi id fi fi fi fi fi en fi fi de fi fi fi fi fi fi fi fi en fi fi fi fi fi en en fi fi fi fi fi fi fi et fr fi fi fi fi fi fi fi fi en fi fi
Kurkistuksia Viirun ja Pikin maailmaan: SM-kisoissa
Perjantaina saavuttiin ketyn kanssa Ouluun iltapäivällä, ja saatiin avaimet luksusmajoitukseemme: kaksio runsaan puolen kilometrin päässä kisapaikalta. Siitä, mihin talon parkkipaikka päättyi, alkoi kisojen parkkipaikka. Kävelymatka siis. Kisat olivat Oulun norssin kentällä ja tiloissa, ja asumuksemme oli Linnanmaan opiskelija-asunnossa. Ruokailu oli alakoululla, tuttuja Amican herkkuja - hyvä, kun sai lämminstä kunnon ruokaa. Kiitos Runtin siskoksille Sannille ja Annalle majoituksesta!
Lämmittelykisoissa olin ilmoittanut meidät vain yhdelle radalle, koska en tiennyt, miten kerkiämme Ouluun. Tuomari Vesa Sivosen radalla hyllytimme kolmosesteellä putken väärään päähän, mutta muuten rata oli meidän asteikollamme oikein sujuva.
Hienoja otoksia olivat taitavat kuvaajat napsineet:
Loikkaan kontaktin yli vasta varsinaisissa SM-kisoissa. Kun ei namiakaan saanut.
Luulin, etten osaisi nukkua koko yönä ja että jännittäisin vatsa kuralla. Nukuin kuin tukki ja kisapaikalla nautimme iloisesta tunnelmasta. Ei ne radat olekaan niin vaikeita! En myöhästynyt rataantutustumisesta kuten edellisenä iltana. Starttasimme kolmantena koirakkona, ja sain määräyksen tehdä tulos - kunhan ei vain hylkyä. Teimme työtä käskettyä, ja oikein kunnon tuloksen: kepeiltä kielto (olin sittenkin liian hidas...), 6-hypyn rima putosi (ettei vain hyllyttäisi A:lle...), törkeääkin törkeämpi loikka A:lta yli kontaktipinnan ja vielä yliaikaa päälle. Mutta tulos tehtiin. Kaksi joukkuelaistamme kuitenkin hyllytti, joten yhteistulos oli hylätty.
Toista kieltoa ei kyllä oteta!
Eikä otettu, vaan päästiin vauhtiin.
Hienoa oli edustaa omaa seuraa SM-kisoissa, ja ihan kunnialla edustimme. Parhaamme teimme. Kisoissa oli toimivat järjestelyt, erinomaiset kuulutukset, kivaa shoppailua, ihan syötävää syötävää, lämmin ja iloinen tunnelma, ystävälliset talkoolaiset, hyvä pohja ja hienot esteet. Paljon tuttuja, hyvä seuraa, huippu kety.
Viiru on kotonaan koko maailmassa, mihin vain mennäänkin. Niin myös kisoissa - ihan sama onko osallistujia 20 vai 2000. Minulla saattoi pyöriä silmät kuin hedelmäpelissä, mutta ei Viirulla. Juoksuinen Piki oli jätetty kotiin.
Metsäiset lenkkipolut ja uintimahdolllisuus luonnonvedessä
Sää ei suosinut etenkään lauantaiaamupäivänä, mutta sunnuntaina turisteina piti jo ostaa lippikset, ettemme saaneet auringonpistosta. Paisteessa Viiru tungettiin varjoon katsomon alle. Kenneltyttö ja harrastusväline relaavat sunnuntaina:
Reissusta ja kisoista riittää muisteltavaa pitkään. Hienoa oli olla mukana :)
Lähettänyt Satu klo 22.21
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Hanna P17. kesäkuuta 2015 klo 21.44
Voi tuota Viirua ja sen ilmeitä! Ehta Patchcoat-koira :D
Onnea tuloksesta! (Vaikka emmie edelleenkään agista mitään tajua.)
Satu18. kesäkuuta 2015 klo 21.46
Ilmeitä riittää, ja kiva kun Viirukin oli eksynyt kameran linssin eteen. Suurin osa kuvista oli lauantaina ankkuriosuudelta ja sunnuntaina finaalista.
Rehellisyyden nimissä tuloshan oli karmean iso - mutta olen silti tyytyväinen: emme alisuorittaneet, emme sählänneet, Viiru ei ollut moksiskaan isoista kisoista, nyrjähtänyt nilkkani pysyi suorana, joskin tuen avulla :)
Uudempi teksti Vanhempi viesti Etusivu
Tilaa: Lähetä kommentteja (Atom)
Susu, Mörkö (7.8.2005 - 28.12.2012), Topi (4.10.2002 - 7.10.2013) ja Viiru
12 x ukko, 2 x juoksu(?), 2 x silmäpeilaus, 2 x pöljä
Jatsin tahtiin, Hipan säestyksellä
Nuusku, Rapsu & Sisu
Pienestä Hupsusta iso Hupsu!
JK3 TK1 BH Of Gurrent Extreme Evita "Lily"
Pentulähetys saapui eilen =)
Tina FI AVA-H, Morriksella valiokello käyntiin
Onnistumisia etsimässä eli onko mitään, jos ei ole tuloksia
Gust TK4, Ruffe kolmosiin, itse telakalle
Aussiet Nemo ja Prada
Pallas 2017 - Hikeä, hampurilaisia ja yksille
Sitä, tätä ja tuota!
talventanssija – The wonderful world of dogs and other curiosities
Te pystytte just siihen
In the middle of everywhere
Tajikistan is [insert any word]
Kesä ja kärpäset...ja kuinka ne meni jo.
Seenan ja Noolan blogi - BLUE-BEACON aussietBH TK2 Ardiente Nena Labradora DNA-VP  "Seena"
Näytä 5 Näytä kaikki
Teema: Yksinkertainen. Sisällön tarjoaa Blogger.